
PRIENŲ RAJONO SAVIVALDYBĖS ASMENS SU NEGALIA GEROVĖS TARYBOS POSĖDŽIO PROTOKOLAS

Nr.
Prienai

Asmens su negalia gerovės tarybos (toliau – Taryba) posėdis įvyko 2026 m. rugpjūčio 24 d. 11.00–12.00 val.
Posėdis vyko Prienų rajono savivaldybės mažojoje salėje (Laisvės a. 12, Prienai).
Posėdžio pirmininkė – dr. Birutė Bartkevičiūtė.
Posėdžio sekretorė – Vaida Undzėnienė.
Dalyvavo Tarybos nariai: dr. Birutė Bartkevičiūtė, Laimutė Jančiukienė, Mikadas Januškevičius, Zita Matukaitienė, Sandra Mekionienė, Jūratė Mickevičienė, Mykolas Balaišis, Irena Karsokaitė.
Nedalyvavo Tarybos narys: Virginijus Slauta.
DARBOTVARKĖ:
1. Dėl vaikų su negalia paslaugų ir užimtumo užtikrinimo sulaukus 18 metų.
2. Kiti einamieji klausimai.
1. SVARSTYTA. Dėl vaikų su negalia paslaugų ir užimtumo užtikrinimo sulaukus 18 metų.
Tarybos pirmininkė dr. Birutė Bartkevičiūtė akcentavo, kad vaikai su negalia sulaukę 18 metų ir kurie mokosi pagal bendrojo ugdymo programą, vaikų dienos socialinės priežiūros paslaugos neturi nutrūkti sulaukus pilnametystės. Tokiais atvejais svarbu užtikrinti dienos priežiūros, užimtumo ir kitas reikalingas paslaugas. Pabrėžė, kad svarbu ne tik užtikrinti paslaugų prieinamumą, bet ir jų kokybę.
Tarybos narė Sandra Mekionienė pažymėjo, kad pagal Socialinių paslaugų katalogo nuostatas vaikams, kuriems vaikų dienos socialinės priežiūros paslaugos teikimo metu sukanka 18 metų ir kurie mokosi pagal bendrojo ugdymo programą, paslauga gali būti teikiama ir toliau, iki jie baigs mokytis pagal bendrojo ugdymo programą, bet ne ilgiau nei iki tų metų, kuriais jie baigia mokytis pagal šią programą. Vaikams su negalia paslauga teikiama iki mokslo metų, kuriais jiems sukanka 21 metai ir kuriais jie mokosi pagal bendrojo ugdymo programą, pabaigos. Prienų rajone veikia vaikų dienos centrai, kurie dirba su vaikais su negalia: Bendruomeninė asociacija „Aitvaro vaikai“, Maltiečių vaikų dienos centras ir Jiezno šeimai paramos centras, Prienų bendruomenės vaikų dienos užimtumo centras.
Tarybos pirmininkė Dr. Birutė Bartkevičiūtė paminėjo, kad reikia paskatinti vaikų dienos centrus ieškoti galimybės, kad vasaros laikotarpiu koreguotų vaikų dienos centrų darbo laiką, atsižvelgiant į dirbančių tėvų poreikius.
NUTARTA. Organizuoti bendrą Tarybos ir vaikų dienos centrų vadovų susitikimą ir išsamiau aptarti paslaugų teikimo galimybes vaikams su negalia sulaukus 18 metų, jų kokybę, vaikų su negalia poreikius bei galimybę vasaros laikotarpiu koreguoti vaikų dienos centrų darbo laiką. Susitikimą planuojama surengti rugsėjo pabaigoje arba spalio pradžioje.
BALSAVO. Pritarta bendru sutarimu.
2. SVARSTYTA. Kiti einamieji klausimai.
2.1 Tęsiant ankstesniuose Tarybos posėdžiuose svarstytą klausimą dėl įtraukiojo sportinio ugdymo trenerių galimybių analizės, siekiant užtikrinti sporto veiklų prieinamumą ir pritaikomumą vaikams su negalia.
Švietimo ir sporto srities viešojo administravimo specialistas Artiomas Marchockis pateikė informaciją, kad įtraukiojo sportinio ugdymo trenerių ir fizinio ugdymo mokytojų galimybių analizė bus atliekama 2026–2027 mokslo metais.
Nutarta, kad Prienų rajono savivaldybės administracija ir Lietuvos paralimpinio komitetas organizuos praktinius ir teorinius mokymus Prienų sporto centro treneriams ir Prienų rajono mokyklų fizinio ugdymo mokytojams. Mokymų metu specialistai turės galimybę įgyti žinių ir praktinės patirties, kaip tinkamai dirbti su įvairaus pobūdžio negalią turinčiais vaikais.
2026 m. rugsėjo mėnesį planuojamas Prienų rajono fizinio ugdymo mokytojų metodinis pasitarimas, kuriame dalyvaus ir Prienų sporto centro direktorius. Pasitarimo metu numatoma aptarti aktualiausias mokymų temas ir suderinti mokymų datą. Mokymus planuojama organizuoti 2026 m. spalio, lapkričio mėnesiais.
NUTARTA. Toliau vykdyti įtraukiojo sportinio ugdymo trenerių ir fizinio ugdymo mokytojų galimybių analizę, siekiant didinti sporto veiklų prieinamumą vaikams, turintiems įvairaus pobūdžio negalią. Tikslinga Tarybos atstovams dalyvauti Prienų rajono fizinio ugdymo mokytojų metodiniame pasitarime.
BALSAVO. Pritarta bendru sutarimu.
2.2 Tęsiant ankstesniame Tarybos posėdyje iškeltas klausimas aptartas dėl vaikų su negalia dienos centrų ir ugdymo įstaigų pasirengimo ekstremaliosioms situacijoms aptarimo: numatytos priemonės ir galimi veiksmai.
Tarybos nariai pasidžiaugė, kad 2026 m. rugsėjo 25–29 d. vyksiančiose savivaldybės lygio civilinės saugos funkcinėse pratybose tema „Civilinės saugos sistemos subjektų veiksmai oro pavojaus ir gyventojų evakavimo metu“ dalyvaus ir vaikų dienos centrus atstovaujančios organizacijos: Bendruomeninė asociacija „Aitvaro vaikai“, Maltiečių vaikų dienos centras ir Prienų bendruomenės vaikų dienos užimtumo centras.
Tarybos narys Mykolas Balaišis paskatino Viešoji įstaiga LASS pietvakarių centro (LASS Prienų rajono filialą) ir Lietuvos kurčiųjų draugijos Kauno skyriaus (Prienų rajono kurčiųjų pirminę organizaciją) atlikti savo organizacijų vidinį tyrimą ir išsiaiškinti, ar organizacijų nariai žino, kur yra priedangos ir kaip jomis naudotis ekstremaliųjų situacijų atveju, taip pat su kokiais sunkumais žmonės su negalia galėtų susidurti patekdami į priedangas.
Tarybos narė Jūratė Mickevičienė informavo, kad Prienų rajono savivaldybės interneto svetainės skiltyje E. Miestas gyventojams pateikiama informacija apie priedangas ir jų vietas. Nurodyta, kad nevyriausybinės organizacijos, atlikdamos tyrimą dėl priedangų, gali naudotis šioje skiltyje viešai skelbiama informacija ir rasti konkrečias priedangų vietas. 
NUTARTA. Tyrimo rezultatus aptarti kitame Tarybos posėdyje.
BALSAVO. Pritarta bendru sutarimu.

